Document ID: 31999R1411

Uredba Komisije (ES) št. 1411/1999
z dne 29. junija 1999
o dovolitvi novih dodatkov in nove vrste uporabe dodatkov v krmi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1245/1999 [2], in zlasti členov 9j in 3 Direktive,
(1) ker Direktiva 70/524/EGS predvideva, da je mogoče dovoliti nove dodatke in nove vrste uporabe dodatkov, ob upoštevanju znanstvenega in tehničnega znanja;
(2) ker je Direktiva Sveta 93/113/ES z dne 14. decembra 1993 o uporabi in prometu encimov, mikroorganizmov in njihovih pripravkov v prehrani živali [3], kakor je bila nazadnje spremenjena z Direktivo 97/40/ES [4], z odstopanjem od Direktive 70/524/EGS, pooblastila države članice, da začasno dovolijo uporabo in promet encimov, mikroorganizmov in njihovih pripravkov;
(3) ker iz preverjanja dokumentacij, ki so jih predložile države članice v skladu s členom 3 Direktive 93/113/ES, izhaja, da se lahko začasno dovoli nekatere pripravke, ki spadajo v skupino encimov in mikroorganizmov;
(4) ker je Znanstveni odbor za prehrano živali dal ugodno mnenje v zvezi z neškodljivostjo teh pripravkov;
(5) ker so ukrepi, predvideni s to uredbo, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Pripravki, ki sodijo v skupino "encimi" in so našteti v Prilogi I k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, določenimi v navedeni prilogi.
Člen 2
Pripravki, ki spadajo v skupino "mikroorganizmi" in so našteti v Prilogi II k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, določenimi v navedeni prilogi.
Člen 3
Ta uredba začne veljati dan po objavi v Uradnem listu Evropskih skupnosti.
Uporablja se od 1. julija 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. junija 1999

Labels: 17
6